stanford-oval/wikipedia huggingface dataset:
RhB

RHB tai RhB  tarkoittaa seuraavia:
Rhätische Bahn, RhB, sveitsiläinen rautatieyhtiö
Rorschach-Heiden-Bergbahn, RHB, entinen sveitsiläinen rautatieyhtiö
Rhein-Haardt-Bahn GmbH, RHB, saksalainen rautatieyhtiö
RHB Bank Berhad, RHB, malesialainen pankki
Rodney Howard-Browne, RHB, eteläafrikkalainen evankelista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RhB”, voi hakea sivunnimihaulla, laajalla sivunnimihaulla tai tekstihaulla.
Qanun

Nykyaikainen qanun
Syyrialainen qanun-soittaja Maya Youssef
Qanun-soittajasta piirroskuva 1859
Qanun-soittoa
Qanun (myös muodossa kanun, ganoun,kanoon), (arab. قانون‎, qānūn; Malline:K-ckb; kreik. κανονάκι, kanonaki; hepr. ‏קָאנוּן‎, qanun; pers. ‏قانون‎, qānūn; turk. kanun; arm. քանոն, k’anon; azer. qanun;  uiguuriksi قالون) on ikivanha ja yhä yleisessä käytössä oleva perinteinen koteloitu näppäilykielisoitin Lähi-idässä, Keski-Aasiassa, Pohjois-Afrikassa, Kaukasuksella, Turkissa, Balkanilla ja Ukrainassa. Qanun oli alun perin muutamakielinen, mutta on laajentunut sittemmin monikielisemmäksi ja eri variaatioiksi.
Mahdollisesti itä-baltialaiset kannelsoittimet ovat kehittyneet niitä paljon varhaisemmasta, jo Mesopotamiassa ainakin 3 000 vuotta sitten lähtien soitetusta qanunista, joka on kulkeutunut Kaukasuksen kautta mahdollisesti Baltiaankin. Siihen viittaa myös kanun- ja kannel-nimien samankaltaisuus sekä se, että qanunia soitetaan perinteisesti myös Armeniassa, Georgiassa, Azerbaizanissa ja Ukrainassa.
Historiaa > Varhainen historia

Qanun tunnetaan jo 2 000 vuotta ennen nykyajanlaskun alkua arkeologisista löydöistä antiikin Assyrian Nimrudin kaupungista, Mesopotamiasta. Se mainitaan myös juutalaisten toora-kirjoituksissa Babylonian vankeudesta, antiikin Iranin (Persian) myötä vapautumisen kertomuksissa.
Qanunin soitto

Qanunia soitetaan soolona tai yhtyeessä sekä perinteisessä että -konserttimusiikissa ja usein myös moderneissakin musiikkikappaleissa. Qanunia pidetään vaakatasossa pöydällä tai telineellä tai perinteisesti myös sylissä. Qanunia näppäillään molemmin käsin kahdella plektramaisella tikulla (yksi kummallekin kädelle etusormissa) tai sormin kynsillä. Sillä on kolmen ja puolen oktaavin vakioääniala A2:sta E6:een, jota voidaan laajentaa alas F2:een ja ylös G6:een, yleensä jos kyseessä on arabialainen qanun-soitinmalli.
Qanun on usein nimenomaan naismuusikoiden soitin Lähi-idän orkesterimusiikissa.
Tunnettuja qanun-soittajia > Arabimaista ja Iranilaismaat

Farah Fersi
Maya Youssef
Hesen Kanjo
Rastak -yhtye, jossa qanun-soittajina Sahar Rashidi ja Saba Jamali (Iranista)
Muhammad al-Akad (1850-1930)
Mustafa Rada- (1890-1952)
Ibrahim al-Arian (1898-1953)
Hamza Marihi
Hisham Shami
The Itch Tujan
Yosef Zarur (1902-1969)
Tunnettuja qanun-soittajia > Turkista

Master Aytac Dogan (Taksim trio)
Kanuni Haci Arif Bey (1862-1911)
Hasan Ferit Alnar
Vecihe Darya
Ahmet Yatman
Erol Deran
Ahmet Meter
Ruhı Ayangıl
Tahir Aydoğdu
Halil Karaduman
Mumin Sesler
Göksel Baktagir
Aiheesta muualla

Wikimedia Commonsissa on kuvia tai muita tiedostoja aiheesta .
Syyrialainen qanun-soittaja Maya Youssef palkittiin The Nationalnews
Qanun-soitin ArabAmerica
Qanunin rakentaminen (Arkistoitu – Internet Archive) JohnVergaraMusic
Qanun-soittimesta GeorgeDimitriSawa
Middle Eastern Orchestra, Helsinki, 2019-, jossa mukana myös qanun-soitin) Finnish Music Quarterly
Québecor Média

| Québecor Média |
| --- | --- |

Yritysmuoto:  tytäryhtiö
Perustettu:  2000
Toimitusjohtaja:  Pierre Dion
Puheenjohtaja:  Brian Mulroney
Kotipaikka:  Montreal
Toimiala:  viestintä
Tuotteet:  televisio, sanomalehdet, elokuvat
Tytäryhtiöt:  TVA Group   Vidéotron
Omistaja:  Québecor   Capital d’Amérique Investissements
Kotisivu:  www.quebecor.com
Infobox OKVirheellinen NIMI-arvo: 
Québecor Média (QMI) on Kanadan toiseksi suurin mediayhtiö, jonka toiminta keskittyy ranskankieliseen Quebecin provinssiin. Lokakuussa 2000 perustetun yhtiön kotipaikka on Montreal. Yhtiön taustalla on Pierre Péladeaun vuonna 1950 perustama viestintäyhtiö Québecor inc., joka on edelleen Péladeaun perheen omistuksessa.
QMI on Québecor inc:n tytäryhtiö 81,1 prosenttin omistusosuudella. Caisse de dépôt et placement du Québec -eläkerahasto omistaa loput 18,9 prosenttia. Toukokuussa 2018 Québecor ilmoitti ostavansa loputkin yhtiön osakkeista 1,69 miljardilla Kanadan dollarilla.
QMI (tai sen emoyhtiö Québecor) omistaa useita kanadalaisia tiedoitusvälineitä ja viihdealan yrityksiä sekä kustantaa useita sanomalehtiä. Näitä ovat muun muassa
Agence QMI (uutistoimisto)
TVA Group (lähetystoiminta, lehtikustannus & tv-tuotanto)
Le Journal de Montréal (Pohjois-Amerikan 2. laajalevikkisin ranskankielinen sanomalehti)
Le Journal de Québec
24 Heures Montreal (ilmaisjakelulehti)
Vidéotron (kaapelitelevisio- ja Internet-palvelujen tuottaja)
Canoe Inc. (internetportaali)
Gestion Studios Bloobuzz S. E. C (videopelien julkaisija)
Québecor omisti aiemmin myös suurimman osan Kanadan sanomalehdistä Sun Media -tytäryhtiönsä kautta, mutta myi ne ranskankielisiä lehtiä lukuun ottamatta Postmedia Networkille keväällä 2015.
Rf

Rf tarkoittaa seuraavia:
Florida West International Airways, IATA-koodi RF, lentoyhtiö
radiotaajuus, RF, englanninkielisestä ilmauksesta radio frequency, sähkömagneettisen säteilyn taajuusalue 3 kHz – 300 GHz
elektroniikkalaitteen radiotaajuinen osa; RF-osa: radiovastaanottimien radiotaajuusosa, jossa antennisignaalia ensimmäisenä käsitellään.
rutherfordium, kemiallinen merkki Rf, alkuaine.
Ranska, RF, République française
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rf”, voi hakea sivunnimihaulla, laajalla sivunnimihaulla tai tekstihaulla.
Rusoposkiorneero

| Rusoposkiorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pöyhijäorneerot Synallaxis
Laji::  scutata
Kaksiosainen nimi
 Synallaxis scutata  Sclater, 1859 
Katso myös
   Rusoposkiorneero Wikispeciesissä   Rusoposkiorneero Commonsissa 
Infobox OKNimi-testi OKIUCN-testi OK: 
Rusoposkiorneero (Synallaxis scutata) on orneeroiden heimoon kuuluva varpuslintu.
Levinneisyys

Rusoposkiorneeroa tavataan Argentiinassa, Boliviassa, Brasiliassa ja Paraguayssa. Lajin kannankehitys on vakaa, ja se on luokiteltu elinvoimaiseksi.
Royal Garrison Artillery

Royal Garrison Artilleryn haupitsi valmiustilassa ennen Arrasin taistelua 1917.
Royal Garrison Artillery (RGA) oli Britannian armeijaan kuuluvan Royal Artilleryn alainen tykistöstä vastaava sotilasyksikkö. Se palveli muun muassa ensimmäisessä maailmansodassa. Nimi poistui käytöstä 1924, kun RGA sulautettiin takaisin osaksi Royal Artilleryä.
Aiheesta muualla

Wikimedia Commonsissa on kuvia tai muita tiedostoja aiheesta .
The British artillery of 1914 1914-1918.net (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Royal Garrison Artillery
Käännös suomeksi
Richard Paul

Richard Paul (6. kesäkuuta 1940 – 25. joulukuuta 1998 Studio City, Los Angeles) oli yhdysvaltalainen näyttelijä. Paul syntyi Los Angelesissa, Kaliforniassa. Paul esiintyi muun muassa elokuvassa Larry Flynt – Minulla on oikeus (Jerry Falwell) sekä tv-sarjoissa Murhasta tuli totta (pormestari Sam Booth) ja Lemmenlaiva.
Paul kuoli syöpään Los Angelesin Studio Cityssä vuonna 1998.
Aiheesta muualla

Richard Paul Internet Movie Databasessa. (englanniksi)
Richard Park

| Richard Park> 박용수 |
| --- | --- |

Henkilötiedot
Syntynyt: 27. toukokuuta 1976 (ikä 48) Soul, Etelä-Korea
Kansalaisuus:   Yhdysvallat  Etelä-Korea
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  86 kg
Pelaajaura
Pääsarjaura:  1994––
Aik. seurat:  Pittsburgh Penguins (NHL)   Cleveland Lumberjacks (IHL)   Mighty Ducks of Anaheim (NHL)   Cincinnati Mighty Ducks (AHL)   Philadelphia Phantoms (AHL)   Philadelphia Flyers (NHL)   Utah Grizzlies (IHL)   Houston Aeros (AHL)   Minnesota Wild (NHL)   Malmö Redhawks (Elitserien)   SC Langnau (NLA)   Vancouver Canucks (NHL)   New York Islanders (NHL)   Genève-Servette HC (NLA)   HC Ambrì-Piotta (NLA)
NHL-varaus:  50. varaus, 1994 Pittsburgh Penguins
| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Tšekki 2004 | jääkiekko |  |
Richard Park (kor. 박용수, Bak Yong-su s. 7. toukokuuta 1976 Soul, Etelä-Korea) on korealaissyntyinen yhdysvaltalainen entinen jääkiekkoilija, pelipaikaltaan hyökkääjä. Park on toinen kahdesta korelaissyntyisestä jääkiekkoilijoista, jotka ovat pelanneet NHL:ssa. Hän pelasi uransa kaksi viimeistä kautta Sveitsin pääsarjan HC Ambrì-Piottan riveissä ja päätti uransa kevääseen 2014. Pelaajauransa jälkeen Park on työskennellyt Minnesota Wildin joukkueen pelaajakehityksestä vastaavana valmentajana ja sen ohessa toiminut Etelä-Korean alle 20-vuotiaiden sekä miesten maajoukkueiden apuvalmentajana.
Ura

Pittsburgh Penguins varasi Belleville Bullsissa juniorikiekkoa pelanneen Parkin vuoden 1994 NHL:n varaustilaisuudessa, toisella kierroksella. Parkista tuli NHL-historian toinen korealaissyntyinen pelaaja, Jim Paekin jälkeen,  hänen tehtyään debyyttinsä kaudella 1994–1995.
Vakituiseksi kasvoksi NHL:ssä Park nousi vasta hänen siirryttyä NHL:n uuteen laajennusjoukkueeseen Minnesota Wildiin. Wildin aikanaan Park nousi myös Yhdysvaltain maajoukkueeseen, ja edusti maataan maailmanmestaruuskilpailuissa neljästi, voittaen pronssia vuonna 2004.
Park palasi NHL:ään ja hänet varanneeseen Pittsburgh Penguinsin joukkueeseen kaudeksi 2011–2012, pelattuaan sitä ennen kauden Sveitsin liigan Genève-Servettessä. Penguinsissa Park pelasi 54 ottelua ja teki kauden jälkeen kaksivuotisen sopimuksen Sveitsin pääsarjan HC Ambrì-Piottan kanssa.
Rataslampi (Kouvola)

| Rataslampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°09′57″N, 26°33′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja jokeen 
Järvinumero:  14.942.1.008
Mittaustietoja
Pinnankorkeus:  87,3 m  
Pituus:  360 m  
Leveys:  140 m  
Rantaviiva:  0,8 km  
Pinta-ala:  3,173 ha  
Saaria:  ei saaria 
 fiRataslampi 
Rataslampi  on Kymenlaaksossa Kouvolassa  Huhdasjärven lähellä sijaitseva lampi.
Maantietoa

Lampi on 360 metriä pitkä, 140 metriä leveä, ja sen pinta-ala on 3,2 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Huhdasjärven alueeseen (14.942) se kuuluu. Lammen vedenpinnan korkeus on 87,3 metriä mpy.
Rf-ablaatio

Rf-ablaatio.
Rf-ablaatio (RFA) on kirurgian osa-alue, jossa ablaatiolla poistetaan kudosta kuumentamalla kudosta radiotaajuudella (RF)  (radiotaajuusveitsi). Rf-kirurgiaa hyödynnetään yhä enemmän mitä erilaisimmissa kirurgisissa toimenpiteissä. Se on yleistynyt varsinkin plastiikkakirurgiassa.
RFA:ta käytetään monien syöpien hoitoihin, muun muassa keuhko- ja maksasyöpään.
Royal Greenland

| Royal Greenland A/S |
| --- | --- |

Tunnuslause:  Committed to Seafood.
Yritysmuoto:  Aktieselskab (osakeyhtiö)
Perustettu:  1990
Toimitusjohtaja:  Susanne Arfelt Rajamand
Kotipaikka:   Nuuk, Grönlanti
Toiminta-alue:  maailmanlaajuinen
Tuotteet:  merenelävät
Liikevaihto:   5,7 miljardia DKK (2023)
Liikevoitto:   −137 miljoonaa DKK (2023)
Henkilöstö:   2 296 (2023)
Omistaja:  Grönlannin hallitus
Kotisivu:  www.royalgreenland.com
Infobox OKVirheellinen NIMI-arvo: 
HDMS Akamalik, Royal Greenlandin alus Sisimiutissa.
Royal Greenland A/S on grönlantilainen kalastusyritys. Se irtautui Kalaallit Niuerfiat-yhtiöstä vuonna 1990, säilyen täysin Grönlannin hallinnon omistuksessa. Yritys toimii monessa grönlantilaisessa kaupungissa ja kylässä, joissa sillä on 46 tehdasta ja jalostamoa sekä 10 kalastusalusta.
Historia

Royal Greenland A/S:n edeltäjä Den Kongelige Grønlandske Handel perustettiin vuonna 1774 Tanska-Norjan valtionyhtiöksi, jonka vastuulla oli tanskalaisten siirtokuntien ja Grönlannin-kaupan hallinnointi. Yhtiö siirtyi Grönlannin hallituksen omistukseen vuonna 1979. Ensiksi se sai nimen "Kalaallit Niuerfiat", yrityksen kalastustoiminta alkoi nimellä Royal Greenland A/S yhtiön irtautuessa vuonna 1990.
Käännös suomeksi
Rokkiporkkana

| Rokkiporkkana |
| --- | --- |

Ajokaistoja:  kaksisuuntainen pyöräkaista, erillinen kaista jalankululle
Ylittää:  Välimerenkadun
Sijainti:  Jätkäsaari, Helsinki
Ylläpitäjä:  Helsingin kaupunki
Siltatyyppi:  teräksinen ristikkosilta, betonikansi
Pituus:  44 m
Avattu liikenteelle:  16. helmikuuta 2018
Koordinaatit:  60°9′32.68″N, 24°54′57.56″E
Lisää silta-artikkeleitaArkkitehtuurin teemasivulla
Näkymä Välimerenkadulta
Rokkiporkkana on Helsingin Jätkäsaaressa sijaitseva 44 metriä pitkä oranssinvärinen teräksinen ristikkosilta, joka on tarkoitettu pyöräilylle ja jalankululle. Se ylittää Välimerenkadun ja yhdistää Hyväntoivonpuiston Selkämerenpuistoon, mahdollistaen sujuvan liikenteen Jätkäsaaren asuinkortteleiden ja Ruoholahden metroaseman välillä.
Länsisatamankadun ylittävä Rööriporkkana avattiin käyttöön 31. lokakuuta 2023. Se on Rokkiporkkanan kanssa hyvin samankaltainen mutta hieman lyhyempi ja kapeampi.
Suunnittelu

Sillan pääsuunnittelija oli VSU maisema-arkkitehdit. Siltaan haettiin Länsisatamasta muistuttavien merikonttien ja satamanostureiden värimaailmaa ja estetiikkaa. Se on myös osa tarinaa Hyväntoivonpuiston alla asuvasta ”örkistä”, jonka selkärankaa silta esittää. Siltarunko valmistettiin Liettuassa ja kuljetettiin meriteitse Virosta syksyllä 2016, ja avajaisia vietettiin 16. helmikuuta 2018.
Aiheesta muualla

Kuvia tai muita tiedostoja aiheesta Rokkiporkkana Wikimedia Commonsissa
Royal Geographical Society

Lowther Lodge, Royal Geographical Societyn päämaja South Kensingtonissa, Lontoossa.
Royal Geographical Society (suom. Kuninkaallinen maantieteellinen seura) on vuonna 1830 perustettu brittiläinen maantieteeseen perehtynyt järjestö.
Järjestön perustajiin kuuluivat muun muassa sir John Franklin ja boforiasteikon kehittänyt Francis Beaufort. Sen suojelija on Ison-Britannian hallitsija. Järjestöä hallinnoi 25-jäseninen johtokunta, jota johtaa puheenjohtaja. 21 jäsentä valitaan lautakuntaan järjestön jäsenistön keskuudesta. Lisäksi siihen kuuluu kunniajäseniä ja yksi opiskelijajäsen. Lisäksi järjestöllä on viisi lautakuntaa. Kenties kuuluisin kunniajäsen on kunniavarapuheenjohtajana toimiva Michael Palin. 1800-luvun puolivälistä aina ensimmäisen maailmansodan loppuun asti johtokunnan puheenjohtajan ja jäsenten mielipiteet olivat haluttua tavaraa lehdistössä ja järjestön sponsoroimat retkikunnat olivat useasti etusivun uutisia. Nykyään järjestö on maailman johtavia maantieteen opetuksen keskuksia.
Aiheesta muualla

Kuvia tai muita tiedostoja aiheesta Royal Geographical Society Wikimedia Commonsissa
Rahanväärennys

Rahanväärennys on rahan väärentämistä eli väärän rahan tekemistä. Euroopassa väärennetään yleisimmin pieniä seteleitä kuten 50 euron seteleitä. Väärennösten havaitsemiseksi seteleissä on nykyisin monenlaisia turvatekijöitä.
Menetelmät

Entisaikoina väärän rahan tekeminen oli vaativaa ja kallista, sillä väärien seteleiden tekemiseen tarvittiin suuria painokoneita ja tarkkaan kaiverrettuja metallilaattoja.
Nykyisin setelien väärentäminen on aiempaa helpompaa, sillä väärentäjät voivat käyttää kotitietokoneita, skannereita ja mustesuihkutulostimia niiden tarkimmalla resoluutioasetuksella.
Halvan mustesuihkutulostimen jälki on helppo erottaa oikean setelipainon tuottamasta jäljestä mikroskoopin läpi katsottuna, sillä pienimmät viivat ja muut yksityiskohdat ovat kadonneet. Jopa kaikkein parhaat tulostimet epäonnistuvat kaikkien yksityiskohtien tulostamisessa. Tulosteesta on mahdollista kuitenkin tehdä paljaalle silmälle riittävän uskottavan näköinen, jos väärentäjä onnistuu säätämään värisävyt oikeiksi ja asemoimaan setelin etupuolen ja kääntöpuolen. Tällaista väärää rahaa käytetään tilanteissa, joissa vastaanottajalla ei ole mahdollisuutta tarkastella rahaa kovin tarkkaan.
Oikeankin näköinen väärä raha voi tuntua käteen väärältä, jos se on tehty erilaisesta materiaalista ja eri tavalla kuin oikea raha. Setelipaperi valmistetaan usein lumpusta, ja oikeat setelit on puristettu hyvin ohuiksi. Setelipaperissa voi myös olla erivärisiä kuituja. Aitoa setelipaperia on vaikea hankkia, sillä sitä ei ole myynnissä.
Turvatekijät

Nykyajan seteleissä on väärentämisen vaikeuttamiseksi erilaisia turvatekijöitä, joita on vaikea väärentää, ja joiden puuttumisesta väärä raha voidaan tunnistaa. Euroseteleissä käytetään muun muassa hologrammeja, erikoispainovärejä sekä ominaisuuksia, jotka näkyvät vain ultravioletti- tai infrapunavalossa. Vanhimpia turvatekijöitä ovat erityinen setelipaperi ja vesileima. Osan nykyisistä turvatekijöistä voi tavallinen ihminen tunnistaa, mutta joidenkin tunnistamiseen vaaditaan ammattilaisten erikoislaitteet.
Eri valuuttojen väärentäminen > Eurojen väärentäminen

Euro on maailman kolmanneksi eniten väärennetty valuutta. Euroista väärennetään useimmin 50 euron seteliä, sillä pienissä seteleissä on pienempi kiinnijäämisen riski kuin suurissa 500 euron seteleissä. Väärennetyissä euron seteleissä on usein aitoa himmeämpi tai yksityiskohdiltaan epätarkempi hologrammi. Setelin yläkulman arvomerkintä on usein huonosti kohdennettu. Euroväärennykset on usein tehty teollisesti rahapajoissa, joissa on valmistettu myös laillisia tuotteita. Tällaisia laittomia setelipainoja on löydetty Itä- ja Länsi-Euroopasta. Myös metallisia kolikoita väärennetään mutta vähemmän kuin seteleitä.
Eri valuuttojen väärentäminen > Dollarien väärentäminen

Yhdysvaltain dollari on maailman toiseksi eniten väärennetty valuutta. Vuonna 2015 arviolta yksi kymmenestätuhannesta dollarisetelistä oli väärennös. Yhdysvalloissa yleisimmin väärennetty on 20 dollarin seteli, ja ulkomailla väärennetään eniten 100 dollarin seteleitä. Laadukkaita dollariväärennöksiä tuotetaan paljon etenkin Perussa.
Eri valuuttojen väärentäminen > Puntien väärentäminen

Englannin punta on maailman eniten väärennetty valuutta. Arviolta joka kolmaskymmenes puntaseteli ja joka neljäskymmenes yhden punnan kolikko on väärennös. Kolikkoväärennösten johdosta vuonna 2017 liikkeelle laskettiin uusi 12-sivuinen punnan kolikko, jossa on väärentämistä vaikeuttava turvatekijä.
Lainsäädäntö

Suomessa väärän rahan tietoinen tai tahallinen levittäminen on rikos. Suomen rikoslain mukaan väärän rahan tekemisestä voidaan tuomita enintään neljän vuoden vankeuteen.
Rahan väärentäminen on Yhdysvalloissa luokiteltu törkeäksi rikokseksi, josta voi saada 15 vuoden vankeusrangaistuksen.
Aiheesta muualla

Väärää rahaa ja rahanväärentäjiä, Seura, 04.01.1939, nro 1, s. 6, Kansalliskirjaston digitaaliset aineistot
Väärää rahaa Rantasalmella 1690-luvulla, Suomen Kuvalehti, 22.09.1934, nro 39, s. 14, Kansalliskirjaston digitaaliset aineistot
Väärää rahaa, Suomen Kuvalehti, 11.04.1931, nro 15, s. 18, Kansalliskirjaston digitaaliset aineistot
Väärennetty vanha roomalainen hopeakolikko, joka on tehty hopealla päällystetystä halvasta kuparista.
50 euron seteli ultraviolettivalossa, jossa turvatekijät näkyvät.
Rg

Rg tarkoittaa seuraavia:
röntgenium, kemiallinen merkki Rg, alkuaine
Varig, IATA-koodi RG, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rg”, voi hakea sivunnimihaulla, laajalla sivunnimihaulla tai tekstihaulla.
Ratatat

| Ratatat |
| --- | --- |
 Ratatat esiintymässä vuonna 2005.
Tiedot
Toiminnassa:  2001–
Tyylilaji:  Experimental rock, Electronic rock, Neo-psychedelia, house, Psykedeelinen rock
Kotipaikka:  Brooklyn, New York, New York
Jäsenet:  Evan Mast   Mike Stroud  
Levy-yhtiö:  XL Recordings   Rex Records   Audio Dregs  
Infobox OKNimi-testi OK: 
Ratatat on New Yorkista kotoisin oleva elektronista musiikkia ja rockia yhdistelevä yhtye, jonka muodostavat Evan Mast ja Mike Stroud.
Diskografia > Studioalbumit

Ratatat (2004)
Classics (2006)
LP3 (2008)
LP4 (2010)
Magnifique (2015)
Diskografia > Remixalbumit

Ratatat Remixes Vol. 1 (2004)
Ratatat Remixes Vol. 2 (2007)
Diskografia > Singlet

"Seventeen Years" (2003)
"Cherry" (2004)
"Wildcat" (2006)
"Lex" (2006)
"Loud Pipes" (2007)
"Shiller" (2008)
"Shempi" (2008)
"Mirando" (2009)
"Party with Children" (2010)
"Drugs" (2010)
Aiheesta muualla

Viralliset sivut
Ratatat XL Recordsin sivustolla (Arkistoitu – Internet Archive)
Rautajalka

| Rautajalka |
| --- | --- |
Valtiot:  Suomi
Maakunnat:  Keski-Suomen maakunta
Kunnat:  Petäjävesi
Koordinaatit:  62°16′15″N, 25°17′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Järvinumero:  14.551.1.002
Mittaustietoja
Pinnankorkeus:  128,1 m  
Rantaviiva:  1,17 km  
Pinta-ala:  6,29 ha  
 fiRautajalka 
Rautajalka on 6,3 hehtaarin laajuinen saareton järvi Petäjävedellä. Se kuuluu Jämsän reitin Kintauden haaraan.
Maantiede

Rautajalan itäpuolella sijaitsee Koskensaaren voimala ja Koskensaaren naulatehdas, jonka itäpuolisen Kipposen kautta Kintaus-järvien vedet virtaavat Rautajalan eteläpuolelle Huhtia-Pyhäjärveen ja edelleen Jämsänvesi–Petäjäveteen. Rautajalan pinta on noin 23 metriä Kipposta alempana. Rautajalan ja Huhtian korkeusero on sitä vastoin vähäinen; niiden välinen noin puolen kilometrin mittainen joki alittaa valtatie 23:n.
Rautajalka kuuluu Huhtian alueen kolmannen jakovaiheen vesistöön, jonka muita järviä ovat Huhtia–Pyhäjärvi, Kipponen ja Kaakkolampi. Toinen jakovaihe on Ala-Kintauksen valuma-alue ja ensimmäinen on Jämsän reitin valuma-alue. Päävesistö on Kymijoen vesistö.
Jämsän reitti

Jämsän reitin Kintauden haara, suluissa korkeus metreinä merenpinnan yläpuolella:
Ylä-Kintaus (154,5) → Ala-Kintaus (154,4) → Kipponen (151,3) → Rautajalka (128,1) → Huhtia-Pyhäjärvi (127,8) → Könkköjoki → Könkönkoski → Pitkäkoski → Karikkokoski → Myllykoski → Sahakoski → Jämsänvesi–Petäjävesi (111,1).
Rabin

Rabin on muun muassa seuraavien henkilöiden sukunimi:
Jitzhak Rabin (1922–1995), Israelin pääministeri
Michael O. Rabin (s. 1931), tietojenkäsittelytieteilijä
Trevor Rabin (s. 1954), elokuvasäveltäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rabin”, voi hakea sivunnimihaulla, laajalla sivunnimihaulla tai tekstihaulla.
Ratassed

| Ratassed Ratface |
| --- | --- | --- |

Studioalbumin tiedot
 Julkaistu: 26. helmikuuta 2010
 Formaatti: CD, LP
 Tyylilaji: hardcore punk
 Levy-yhtiö: FullHouse
Listasijoitukset
  Mid-price -lista: 9.
Ratfacen muut julkaisut
| Ratface (EP) 2008 | Ratassed 2010 | Negative Partycore 2013 |
Ratassed on suomalaisen hardcore punk -yhtye Ratfacen esikoisalbumi, joka julkaistiin 26. helmikuuta 2010 levymerkillä FullHouse Records.
Vastaanotto

Albumi sai ristiriitaisen vastaanoton. Kaaoszinen Riku Saressalo antoi albumille lähes täydet kymmenen pistettä ja ylisti albumin soundeja ja lyriikkaa sanoen sen ainoaksi heikkoudeksi jäävän sen lyhyys. Desibelin Tuomas Tiainen antoi albumille kaksi tähteä viidestä sanoen albumin olevan muodollisesti menevä mutta sisällöllisesti epäilyttävä, suositellen albumia ”(oksennuksen)lämpimästi kaljanjuonnin taustamusaksi huumorintajuisille pittipiskeille”. Lammaszinen Jouni Parkku piti albumista kehuen sitä vuoden bailulevyksi.